Hver er líklegur aldur landselsurtu sem við krufningu vóg 26,5 kg og var 110 cm á lengd , með hreifum ? Þessi landselsurta hefur líklega ekki verið kynþroska . Nýfæddir landselskópar eru vanalega um 9 - 11 kg að þyngd og 70 - 90 cm langir . Undir venjulegum kringumstæðum þyngjast landselskópar um rúmlega helming á fyrsta ári þannig að lauslega á skotið hefur þessi urta verið á öðru til þriðja ári . Landselsurtur verða kynþroska við tveggja til sex ára aldur og er líkamsþyngdin þá orðin nokkuð yfir 45 kg ( 45 - 70 kg ) . Við þessar tölur verður þó að hafa ýmsa fyrirvara og taka þarf tillit til fæðuframboðs og breytileika hjá einstaklingum . Yfirleitt er vafasamt að byggja aldursmat dýra á líkamsþyngd og lengd þar sem ýmsir þættir geta haft áhrif á vöxt og viðgang dýra . Vísindamenn byggja aldursgreiningu á selum aðallega á vaxtahringjum sem myndast á vígtönnum þeirra , en sú aðferð er ekki ólík þeirri sem höfð er við aldursákvarðanir á trjám . Hægt er að lesa meira um seli á Vísindavefnum í svörum Jóns Más við spurningunum : Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .